title: Regulamentul de punere în aplicare (UE) 2015/2206 al Comisiei din 30 noiembrie 2015 de modificare a Regulamentului (CE) nr. 1238/95 în ceea ce privește taxele datorate Oficiului Comunitar pentru Soiuri de Plante

text:
               1.12.2015

               RO

               Jurnalul Oficial al Uniunii Europene

               L 314/22

         REGULAMENTUL DE PUNERE ÎN APLICARE (UE) 2015/2206 AL COMISIEI
   din 30 noiembrie 2015
   de modificare a Regulamentului (CE) nr. 1238/95 în ceea ce privește taxele datorate Oficiului Comunitar pentru Soiuri de Plante
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2100/94 al Consiliului din 27 iulie 1994 de instituire a unui sistem de protecție comunitară a soiurilor de plante (1) („regulamentul de bază”), în special articolul 113,
   după consultarea consiliului de administrație al Oficiului Comunitar pentru Soiuri de Plante,
   întrucât:

               (1)

               În temeiul articolului 3 alineatul (2) din Regulamentul (CE) nr. 1238/95 al Comisiei (2), președintele Oficiului Comunitar pentru Soiuri de Plante („oficiul”) poate autoriza alte modalități de plată a taxelor și suprataxelor, inclusiv prin trimitere sau remitere de cecuri certificate. Cu toate acestea, metoda de plată prin cecuri certificate se consideră a fi prea greoaie pentru titulari. În plus, este necesar să se asigure plăți prin mijloace electronice.

               (2)

               În temeiul articolului 5 alineatul (1) din Regulamentul (CE) nr. 1238/95, persoana care efectuează plata unei taxe sau suprataxe trebuie să specifice numele ei și scopul plății. Dat fiind că este posibil ca pentru o plată care ajunge la oficiu să nu se poată stabili identitatea persoanei care a efectuat-o, iar plata să nu-i poată fi rambursată persoanei în cauză, ar fi oportun ca banii respectivi să fie reținuți de către oficiu ca alte venituri.

               (3)

               Articolul 7 din Regulamentul (CE) nr. 1238/95 stabilește dispoziții privind nivelul taxei de cerere datorate oficiului pentru prelucrarea cererilor de acordare a protecției comunitare a soiurilor de plante. Pentru a asigura o examinare eficientă și rapidă a cererilor, este important să se încurajeze depunerea electronică a acestora, printr-un formular online. Din acest motiv, ar fi oportună reducerea taxei de prelucrare a cererii, în cazul completării și depunerii unei cereri prin mijloace electronice.

               (4)

               Formularea articolului 7 alineatul (2) din Regulamentul (CE) nr. 1238/95 cu privire la desemnarea și mandatarea serviciilor și agențiilor naționale trebuie aliniată cu regulamentul de bază.

               (5)

               Articolul 7 alineatul (7) din Regulamentul (CE) nr. 1238/95 reglementează rambursarea taxelor de cerere pentru cererile care nu sunt valabile în sensul articolului 50 din regulamentul de bază. Pe baza experienței dobândite de către oficiu cu privire la costurile legate de prelucrarea cererilor de acordare a protecției comunitare a soiurilor de plante care nu sunt valabile, este oportună reducerea cuantumului taxei de cerere reținute de oficiu.

               (6)

               Articolul 8 din Regulamentul (CE) nr. 1238/95 se referă la taxele de examinare tehnică a unui soi. În cazul unui raport de examinare privind rezultatul examinării tehnice care a fost deja realizată de către oficiul de examinare căruia i-a fost încredințată înaintea datei la care s-a solicitat acordarea protecției comunitare pentru soiurile de plante la care se face referire la articolul 8 alineatul (5), este oportun să se specifice faptul că taxa ar trebui stabilită de către președintele oficiului, după consultarea consiliului de administrație a oficiului.

               (7)

               În temeiul articolului 12 alineatul (1) litera (c) din Regulamentul (CE) nr. 1238/95, președintele oficiului stabilește taxele pentru Buletinul Oficial al Oficiului. Publicația periodică Buletinul Oficial al Oficiului nu se mai găsește în versiunea tipărită, ci doar în format electronic, și reflectă conținutul bazelor de date ale oficiului. O astfel de publicație nu necesită resurse suplimentare speciale și, ca atare, ar trebui eliminată taxa specifică.

               (8)

               Articolul 13 din Regulamentul (CE) nr. 1238/95 se referă la suprataxe. Experiența a arătat că activitățile suplimentare ale oficiului, menționate la articolul 13 alineatul (1) și la articolul 13 alineatul (2) litera (b), în materie de denumiri de soiuri, desfășurate din cauza neconformității inițiale a acestora cu cerințele sau ca urmare a modificărilor în cazul în care există un drept anterior opozabil al unei terțe persoane, sunt practici obișnuite și nu necesită resurse suplimentare. Prin urmare, nicio suprataxă pentru aceste activități suplimentare nu este justificată.

               (9)

               În temeiul articolului 13 alineatul (2) litera (a), oficiul poate percepe o suprataxă în plus față de taxa anuală dacă titularul nu și-a plătit taxa anuală. În astfel de cazuri, oficiul poate iniția o procedură de anulare a protecției. Experiența a arătat că oficiul nu percepe o suprataxă dacă nu se plătește taxa anuală și, prin urmare, această dispoziție ar trebui eliminată.

               (10)

               Articolul 93 alineatul (3) și articolul 94 din Regulamentul (CE) nr. 1239/95 al Comisiei (3) nu au fost preluate în Regulamentul (CE) nr. 874/2009 al Comisiei (4). Prin urmare, alineatele (3) și (4) de la articolul 14 din Regulamentul (CE) nr. 1238/95 care se referă la respectivele dispoziții ar trebui eliminate.

               (11)

               Prin urmare, Regulamentul (CE) nr. 1238/95 ar trebui modificat în consecință.

               (12)

               Pentru alinierea cu noul exercițiu financiar al oficiului, ar fi oportun ca modificările propuse să se aplice începând din 1 ianuarie 2016.

               (13)

               Măsurile prevăzute în prezentul regulament sunt conforme cu avizul Comitetului permanent pentru protecția comunitară a soiurilor de plante,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 1238/95 se modifică după cum urmează:

               (a)

               La articolul 3, alineatul (2) se modifică după cum urmează:

                           (i)

                           litera (a) se înlocuiește cu următorul text:

                                       „(a)

                                       trimitere sau remitere de cecuri plătibile în euro în beneficiul oficiului;”;

                           (ii)

                           litera (d) se înlocuiește cu următorul text:

                                       „(d)

                                       plata prin mijloace electronice, fie prin card de plată, fie prin debitare directă.”

               (b)

               La articolul 5 se adaugă următorul alineat (3):
               „(3)   În eventualitatea în care, după chestionarea băncii în cauză nu s-a putut confirma identitatea persoanei care a efectuat plata, iar suma nu poate fi rambursată unei persoane anume, suma este încadrată în categoria alte venituri, în termenele stabilite în dispozițiile financiare interne ale oficiului menționate la articolul 112 din regulamentul de bază și adoptate de către consiliul de administrație al oficiului.”

               (c)

               Articolul 7 se modifică după cum urmează:

                           (i)

                           alineatele (1) și (2) se înlocuiesc cu următorul text:
                           „(1)   Solicitantul unei protecții comunitare a soiurilor de plante («solicitantul») plătește o taxă de 450 EUR pentru prelucrarea unei cereri depuse printr-un formular online, în mod electronic, prin intermediul sistemului online de depunere a cererilor al oficiului.
                           Solicitantul plătește o taxă de 650 EUR pentru prelucrarea unei cereri depuse prin alte mijloace decât prin sistemul online de depunere a cererilor al oficiului.
                           (2)   Solicitantul respectă etapele necesare pentru plata taxei de cerere, în conformitate cu articolul 3 din prezentul regulament, înainte de data depunerii cererii sau la data depunerii acesteia, direct la oficiu sau la unul dintre serviciile stabilite sau la agențiile naționale mandatate, în temeiul articolului 30 alineatul (4) din regulamentul de bază.”

                           (ii)

                           Alineatul (7) se înlocuiește cu următorul text:
                           „(7)   În cazul în care se primește taxa de cerere, dar cererea nu este valabilă în temeiul articolului 50 din regulamentul de bază, oficiul reține 150 EUR din taxa de cerere și rambursează suma rămasă în momentul notificării solicitantului cu privire la deficiențele constatate în cerere.”

               (d)

               La articolul 8 alineatul (5) se adaugă următoarea frază:
               „Cuantumul respectivei taxe se stabilește de către președintele oficiului, după consultarea consiliului de administrație a oficiului, și se publică în Buletinul Oficial al Oficiului.”

               (e)

               La articolul 12 alineatul (1), litera (c) se elimină.

               (f)

               Articolul 13 se elimină.

               (g)

               La articolul 14, alineatele (3) și (4) se elimină.

         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2016.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 noiembrie 2015.

            Pentru Comisie

            Președintele

         Jean-Claude JUNCKER

      (1)  JO L 227, 1.9.1994, p. 1.

      (2)  Regulamentul (CE) nr. 1238/95 al Comisiei din 31 mai 1995 de stabilire a normelor de punere în aplicare a Regulamentului (CE) nr. 2100/94 al Consiliului în ceea ce privește taxele datorate Oficiului Comunitar pentru Soiuri de Plante (JO L 121, 1.6.1995, p. 31).

      (3)  Regulamentul (CE) nr. 1239/95 al Comisiei din 31 mai 1995 de stabilire a normelor de punere în aplicare a Regulamentului (CE) nr. 2100/94 al Consiliului în ceea ce privește taxele datorate Oficiului Comunitar pentru Soiuri de Plante (JO L 121, 1.6.1995, p. 37).

      (4)  Regulamentul (CE) nr. 874/2009 al Comisiei din 17 septembrie 2009 de stabilire a normelor de punere în aplicare a Regulamentului (CE) nr. 2100/94 al Consiliului în ceea ce privește procedura față de Oficiul Comunitar pentru Soiuri de Plante (JO L 251, 24.9.2009, p. 3).


title: Regulamentul de punere în aplicare (UE) nr. 1150/2013 al Comisiei din 14 noiembrie 2013 de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active „ulei de rapiță”  Text cu relevanță pentru SEE

text:
               15.11.2013

               RO

               Jurnalul Oficial al Uniunii Europene

               L 305/13

         REGULAMENTUL DE PUNERE ÎN APLICARE (UE) NR. 1150/2013 AL COMISIEI
   din 14 noiembrie 2013
   de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active „ulei de rapiță”
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) litera (c) și articolul 78 alineatul (2),
   întrucât:

               (1)

               Substanța activă „ulei de rapiță” a fost inclusă în anexa I la Directiva 91/414/CEE a Consiliului (2) prin Directiva 2008/127/CE a Comisiei (3) în conformitate cu procedura prevăzută la articolul 24b din Regulamentul (CE) nr. 2229/2004 al Comisiei (4). De la înlocuirea Directivei 91/414/CEE prin Regulamentul (CE) nr. 1107/2009, se consideră că această substanță a fost autorizată în temeiul regulamentului respectiv și este menționată în partea A din anexa la Regulamentul de punere în aplicare (UE) nr. 540/2011 al Comisiei (5).

               (2)

               În conformitate cu articolul 25a din Regulamentul (CE) nr. 2229/2004, Autoritatea Europeană pentru Siguranța Alimentară (denumită în continuare „autoritatea”) a prezentat Comisiei, la 18 decembrie 2012, avizul său privind proiectul de raport de reexaminare pentru uleiul de rapiță (6). Autoritatea a comunicat acest aviz notificatorului, care a fost invitat de Comisie să prezinte observații privind proiectul de raport de reexaminare cu privire la uleiul de rapiță. Proiectul de raport de reexaminare și avizul autorității au fost examinate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la 3 octombrie 2013, sub forma raportului de reexaminare al Comisiei privind uleiul de rapiță.

               (3)

               Se confirmă faptul că substanța activă „ulei de rapiță” trebuie considerată a fi autorizată în temeiul Regulamentului (CE) nr. 1107/2009.

               (4)

               În conformitate cu articolul 13 alineatul (2) din Regulamentul (CE) nr. 1107/2009 coroborat cu articolul 6 din respectivul regulament și ținând seama de cunoștințele științifice și tehnice actuale, este necesar să se modifice condițiile de autorizare a uleiului de rapiță în ceea ce privește cantitatea maximă a impurității relevante din punct de vedere toxicologic „acid erucic”.

               (5)

               Prin urmare, anexa la Regulamentul de punere în aplicare (UE) nr. 540/2011 ar trebui modificată în consecință.

               (6)

               Statelor membre ar trebui să li se acorde timp pentru a modifica sau a retrage autorizațiile pentru produsele de protecție a plantelor care conțin ulei de rapiță.

               (7)

               Ar trebui acordat un termen rezonabil înainte de intrarea în vigoare a prezentului regulament pentru a permite statelor membre, notificatorilor și titularilor de autorizații pentru produse de protecție a plantelor care conțin ulei de rapiță să îndeplinească cerințele rezultate din modificarea condițiilor de autorizare.

               (8)

               În ceea ce privește produsele de protecție a plantelor care conțin ulei de rapiță, în cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, această perioadă ar trebui să expire cel târziu la optsprezece luni de la intrarea în vigoare a regulamentului.

               (9)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Modificarea Regulamentului de punere în aplicare (UE) nr. 540/2011
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Măsuri tranzitorii
   În conformitate cu Regulamentul (CE) nr. 1107/2009, statele membre modifică sau retrag, după caz, autorizațiile existente pentru produsele de protecție a plantelor care conțin ulei de rapiță ca substanță activă până la 30 septembrie 2014, cel târziu.
   Articolul 3
   Perioada de grație
   Eventualele perioade de grație acordate de statele membre în conformitate cu articolul 46 din Regulamentul (CE) nr. 1107/2009 sunt cât mai scurte posibil și expiră cel târziu la 30 septembrie 2015.
   Articolul 4
   Intrarea în vigoare
   Prezentul regulament intră în vigoare la 1 aprilie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 noiembrie 2013.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (3)  Directiva 2008/127/CE a Comisiei din 18 decembrie 2008 de modificare a Directivei 91/414/CEE a Consiliului în vederea includerii mai multor substanțe active (JO L 344, 20.12.2008, p. 89).

      (4)  Regulamentul (CE) nr. 2229/2004 al Comisiei din 3 decembrie 2004 de stabilire a normelor suplimentare de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE a Consiliului (JO L 379, 24.12.2004, p. 13).

      (5)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).

      (6)  Autoritatea Europeană pentru Siguranța Alimentară: Conclusion on the peer review of the pesticide risk assessment of the active substance plant oil/rape seed oil (Concluzia reexaminării inter pares a riscului utilizării ca pesticid a substanței active „uleiuri vegetale/ulei de rapiță”). EFSA Journal 2013; 11(1)3058 [45 pp.] doi:10.2903/j.efsa.2013.3058. Document disponibil online la adresa: www.efsa.europa.eu/efsajournal

      ANEXĂ
      În partea A din anexa la Regulamentul de punere în aplicare (UE) nr. 540/2011, rândul 242 privind substanța activă „ulei de rapiță” se înlocuiește cu următorul text:

                     Numărul

                     Denumire comună, numere de identificare

                     Denumire IUPAC

                     Puritate

                     Data autorizării

                     Expirarea autorizării

                     Dispoziții specifice

                     „242

                     Uleiuri vegetale/Ulei de rapiță
                     Nr. CAS: 8002-13-9
                     Nr. CIPAC: nealocat

                     Ulei de rapiță

                     Uleiul de rapiță este un amestec complex de acizi grași
                     Impuritate relevantă: acid erucic, maximum 2 %

                     1 septembrie 2009

                     31 august 2019

                     PARTEA A
                     Se pot autoriza numai utilizările ca insecticid și acaricid.
                     PARTEA B
                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile din raportul de reexaminare cu privire la uleiul de rapiță (SANCO/2623/2008), în special apendicele I și II, în forma lor finalizată la 3 octombrie 2013 în cadrul Comitetului permanent pentru lanțul alimentar și sănătatea animală.
                     Condițiile de utilizare includ, după caz, măsuri de limitare a riscurilor.”


title: Regulamentul de punere în aplicare (UE) nr. 837/2012 al Comisiei din 18 septembrie 2012 privind autorizarea preparatului 6-fitază (EC 3.1.3.26) produs de Aspergillus oryzae (DSM 22594) ca aditiv furajer pentru păsările de curte, purcei înțărcați, porci pentru îngrășat și scroafe (titularul autorizației: DSM Nutritional Products)  Text cu relevanță pentru SEE

text:
               19.9.2012

               RO

               Jurnalul Oficial al Uniunii Europene

               L 252/7

         REGULAMENTUL DE PUNERE ÎN APLICARE (UE) NR. 837/2012 AL COMISIEI
   din 18 septembrie 2012
   privind autorizarea preparatului 6-fitază (EC 3.1.3.26) produs de Aspergillus oryzae (DSM 22594) ca aditiv furajer pentru păsările de curte, purcei înțărcați, porci pentru îngrășat și scroafe (titularul autorizației: DSM Nutritional Products)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și criteriile și procedurile de acordare a unei astfel de autorizații.

               (2)

               În conformitate cu articolul 7 din Regulamentul (CE) nr. 1831/2003, s-a depus o cerere de autorizare a preparatului 6-fitază (EC 3.1.3.26) produs de Aspergillus oryzae (DSM 22594). Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (3)

               Cererea privește autorizarea preparatului 6-fitază (EC 3.1.3.26) produs de Aspergillus oryzae (DSM 22594) ca aditiv pentru hrana păsărilor de curte, purceilor înțărcați, porcilor pentru îngrășat și scroafelor, urmând să fie clasificat în categoria „aditivi zootehnici”.

               (4)

               În avizul său din 14 decembrie 2011 (2), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatul 6-fitază (EC 3.1.3.26) produs de Aspergillus oryzae (DSM 22594) nu are efecte nocive asupra sănătății animalelor, a sănătății oamenilor sau asupra mediului și că utilizarea sa poate îmbunătăți utilizarea fosforului la toate speciile țintă. Autoritatea nu consideră necesară prevederea unor cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului în hrana animalelor, prezentat de laboratorul de referință înființat în temeiul Regulamentului (CE) nr. 1831/2003.

               (5)

               Evaluarea preparatului 6-fitază (EC 3.1.3.26) produs de Aspergillus oryzae (DSM 22594) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform anexei la prezentul regulament.

               (6)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Preparatul menționat în anexă, aparținând categoriei „aditivi zootehnici” și grupei funcționale „promotori de digestibilitate”, este autorizat ca aditiv pentru hrana animalelor în condițiile prevăzute în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 septembrie 2012.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  EFSA Journal 2012; 10(1):2527.

      ANEXĂ

                  Numărul de identificare al aditivului

                  Numele titularului autorizației

                  Aditiv

                  Compoziția, formula chimică, descrierea, metoda analitică

                  Specia sau categoria de animale

                  Vârsta maximă

                  Conținutul minim

                  Conținutul maxim

                  Alte dispoziții

                  Sfârșitul perioadei de autorizare

                  Unități de activitate/kg de furaj complet cu un conținut de umiditate de 12 %

                     Categoria: aditivi zootehnici. Grupă funcțională: promotori de digestibilitate

                  4a18

                  DSM Nutritional Products

                  6-fitază (EC 3.1.3.26)

                                 Compoziția aditivului

                              Preparat de 6-fitază (EC 3.1.3.26) produs de Aspergillus oryzae (DSM 22594) cu o activitate minimă de:

                                          50 000 (1) FYT/g în formă solidă

                                          20 000 FYT/g în formă lichidă

                                 Caracterizarea substanței active

                              6-fitază (EC 3.1.3.26) produsă de Aspergillus oryzae (DSM 22594)

                                 Metoda analitică
                                  (2)

                              Metoda colorimetrică prin măsurarea fosfatului anorganic eliberat de 6-fitază din fitat (ISO 30024:2009)

                  Păsări de curte
                  Porci pentru îngrășat
                  Purcei (înțărcați)

                  —

                  500 FYT

                  —

                              1.

                              A se menționa temperatura de depozitare, durata de conservare și stabilitatea la granulare în instrucțiunile de utilizare a aditivului și a preamestecului.

                              2.

                              Doza recomandată pe kilogram de furaj complet pentru:

                                          —

                                          păsări de curte, purcei (înțărcați) și porci pentru îngrășare: 500-4 000 FYT;

                                          —

                                          scroafe: 1 000-4 000 FYT.

                              3.

                              A se utiliza în furajele conținând mai mult de 0,23 % fosfor fitinic.

                              4.

                              Pentru siguranță: în timpul manipulării, utilizatorii trebuie să poarte echipamente de protecție respiratorie, ochelari de protecție și mănuși de protecție.

                              5.

                              Se utilizează pentru purceii înțărcați de până la 35 kg.

                  9 octombrie 2022

                  Scroafe

                  1 000 FYT

         (1)  1 FYT este cantitatea de enzimă care eliberează 1 μmol de fosfat anorganic din fitat per minut în condiții de reacție cu o concentrație de fitat de 5 mM la pH 5,5 și 37 °C.

         (2)  Detalii privind metodele analitice sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx


title: Regulamentul de punere în aplicare (UE) 2015/2378 al Comisiei din 15 decembrie 2015 de stabilire a normelor de punere în aplicare a anumitor dispoziții din Directiva 2011/16/UE a Consiliului privind cooperarea administrativă în domeniul fiscal, și de abrogare a Regulamentului de punere în aplicare (UE) nr. 1156/2012

text:
               18.12.2015

               RO

               Jurnalul Oficial al Uniunii Europene

               L 332/19

         REGULAMENTUL DE PUNERE ÎN APLICARE (UE) 2015/2378 AL COMISIEI
   din 15 decembrie 2015
   de stabilire a normelor de punere în aplicare a anumitor dispoziții din Directiva 2011/16/UE a Consiliului privind cooperarea administrativă în domeniul fiscal, și de abrogare a Regulamentului de punere în aplicare (UE) nr. 1156/2012
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/16/UE a Consiliului din 15 februarie 2011 privind cooperarea administrativă în domeniul fiscal și de abrogare a Directivei 77/799/CEE (1), în special articolul 20 alineatele (1), (3) și (4) și articolul 21 alineatul (1),
   întrucât:

               (1)

               Directiva 2011/16/UE a înlocuit Directiva 77/799/CEE a Consiliului (2). S-a realizat o serie de adaptări importante ale normelor privind cooperarea administrativă în domeniul fiscal, în special în ceea ce privește schimbul de informații între statele membre, cu scopul de a îmbunătăți eficiența și eficacitatea schimbului transfrontalier de informații.

               (2)

               Directiva 2014/107/UE a Consiliului (3) a modificat Directiva 2011/16/UE pentru a introduce schimbul automat obligatoriu de informații referitoare la conturile financiare și setul aferent de norme privind raportarea și obligația de diligență.

               (3)

               Pentru a se asigura funcționarea noului cadru juridic, Directiva 2011/16/UE prevede adoptarea, prin intermediul actelor de punere în aplicare, a anumitor norme referitoare la formularele-tip și formatele electronice și la modalitățile practice privind schimbul de informații între statele membre. Regulamentul de punere în aplicare (UE) nr. 1156/2012 al Comisiei (4) prevede norme detaliate în ceea ce privește formularele-tip și formatele electronice care trebuie utilizate în legătură cu Directiva 2011/16/UE.

               (4)

               Având în vedere modificările care urmează să fie efectuate în vederea punerii în aplicare a Directivei 2011/16/UE și pentru a ameliora lizibilitatea actului de punere în aplicare, este oportun să se abroge Regulamentul de punere în aplicare (UE) nr. 1156/2012 și să se stabilească noi norme consolidate.

               (5)

               Pentru a facilita schimbul de informații, Directiva 2011/16/UE prevede ca schimbul respectiv de informații în temeiul acestei directive să aibă loc utilizând formulare-tip, exceptând schimbul automat obligatoriu de informații.

               (6)

               Formularele-tip utilizate trebuie să conțină o serie de câmpuri care să fie suficient de diversificate, astfel încât statele membre să poată trata cu ușurință toate cazurile relevante, utilizând câmpurile adecvate pentru fiecare caz.

               (7)

               În scopul schimbului automat obligatoriu de informații, Directiva 2011/16/UE prevede obligația Comisiei de a adopta atât modalitățile practice, cât și formatul electronic. Pentru a asigura caracterul adecvat și utilizabil al informațiilor care fac obiectul schimbului și eficiența schimbului în sine, ar trebui să se stabilească norme detaliate în această privință.

               (8)

               Dispoziția potrivit căreia schimbul automat obligatoriu de informații cu privire la cele cinci categorii de venituri și de capital prevăzute la articolul 8 alineatul (1) din Directiva 2011/16/UE este condiționată de disponibilitatea informațiilor justifică faptul că formatul electronic corespunzător nu este precizat dincolo de nivelul structurii generale și de clasele de elemente care alcătuiesc formatul electronic, în timp ce elementele detaliate care fac obiectul schimbului în cadrul fiecăreia dintre aceste clase rămân condiționate de disponibilitatea lor în fiecare stat membru.

               (9)

               Ținând seama de faptul că informațiile care fac obiectul schimbului în temeiul articolului 8 alineatul (3a) din Directiva 2011/16/UE trebuie să fie colectate de către Instituțiile Financiare Raportoare în conformitate cu normele aplicabile privind raportarea și obligația de diligență prevăzute în anexele I și II la Directiva 2011/16/UE și că, în consecință, schimbul nu este supus condiției disponibilității informațiilor, formatul electronic care trebuie utilizat ar trebui, în schimb, să fie extins pentru a cuprinde cel mai scăzut nivel de detaliu și pentru a include fiecare element, împreună cu atributele sale relevante, după caz.

               (10)

               În conformitate cu Directiva 2011/16/UE, informațiile ar trebui să fie furnizate, în măsura în care este posibil, prin mijloace electronice, utilizându-se rețeaua comună de comunicații (Common Communication Network – „CCN”). În cazurile necesare, ar trebui precizate modalitățile practice de comunicare. Ar trebui să se aplice norme detaliate comunicării rapoartelor, declarațiilor și altor documente care nu constau în informațiile propriu-zise care fac obiectul schimbului, ci care sunt aferente acestor informații. În cazul comunicării din afara rețelei CCN și fără a aduce atingere altor modalități convenite în mod bilateral, ar trebui să se aplice norme detaliate comunicării și identificării informațiilor care fac obiectul schimbului.

               (11)

               Actele cu putere de lege și actele administrative ale statelor membre necesare alinierii la dispozițiile articolului 8 alineatul (3a) din Directiva 2011/16/UE privind schimbul automat obligatoriu de informații referitoare la conturile financiare trebuie să se aplice de la 1 ianuarie 2016. Prin urmare, prezentul regulament ar trebui să se aplice de la aceeași dată.

               (12)

               Măsurile prevăzute în prezentul regulament sunt conforme cu avizul Comitetului pentru cooperare administrativă în domeniul fiscal,

         ADOPTĂ PREZENTUL REGULAMENT:
   Articolul 1
   Formulare-tip pentru schimburi la cerere, schimburi spontane, notificări și feedback
   (1)   În ceea ce privește formularele care trebuie utilizate, „câmp” înseamnă un loc dintr-un formular unde pot fi introduse informații care urmează să fie schimbate în conformitate cu Directiva 2011/16/UE.
   (2)   Formularul care trebuie utilizat pentru cererile de informații și de anchete administrative în conformitate cu articolul 5 din Directiva 2011/16/UE, precum și pentru comunicările aferente de răspuns, confirmare, solicitare de informații suplimentare, incapacitate sau refuz în conformitate cu articolul 7 din directiva menționată trebuie să respecte anexa I la prezentul regulament.
   (3)   Formularul care trebuie utilizat pentru informări spontane și pentru confirmarea acestora în conformitate cu articolele 9 și 10 din Directiva 2011/16/UE trebuie să respecte anexa II la prezentul regulament.
   (4)   Formularul care trebuie utilizat pentru cererile de notificări administrative în conformitate cu articolul 13 alineatele (1) și (2) din Directiva 2011/16/UE și răspunsurile la acestea în conformitate cu articolul 13 alineatul (3) din directiva respectivă trebuie să respecte anexa III la prezentul regulament.
   (5)   Formularul care trebuie utilizat pentru feedback în conformitate cu articolul 14 alineatul (1) din Directiva 2011/16/UE trebuie să respecte anexa IV la prezentul regulament.
   Articolul 2
   Formate electronice pentru schimbul automat obligatoriu de informații
   (1)   Formatul electronic care trebuie utilizat pentru schimbul automat obligatoriu de informații în temeiul articolului 8 alineatul (1) din Directiva 2011/16/UE trebuie să respecte anexa V la prezentul regulament.
   (2)   Formatul electronic care trebuie utilizat pentru schimbul automat obligatoriu de informații în temeiul articolului 8 alineatul (3a) din Directiva 2011/16/UE trebuie să respecte anexa VI la prezentul regulament.
   Articolul 3
   Modalități practice în ceea ce privește utilizarea rețelei CCN
   (1)   Rapoartele, declarațiile și alte documente menționate în informațiile comunicate în temeiul Directivei 2011/16/UE pot fi trimise prin intermediul altor mijloace de comunicare decât rețeaua CCN.
   (2)   Atunci când informațiile menționate în Directiva 2011/16/UE nu sunt schimbate prin mijloace electronice prin intermediul rețelei CCN și cu excepția cazului în care s-a convenit altfel la nivel bilateral, informațiile sunt însoțite de o scrisoare care descrie informațiile comunicate și este semnată în mod corespunzător de autoritatea competentă care comunică informațiile.
   Articolul 4
   Abrogare
   Regulamentul de punere în aplicare (UE) nr. 1156/2012 se abrogă cu efect de la 1 ianuarie 2016.
   Trimiterile la regulamentul de punere în aplicare abrogat se interpretează ca trimiteri la prezentul regulament.
   Articolul 5
   Intrare în vigoare și aplicare
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 ianuarie 2016.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 decembrie 2015.

            Pentru Comisie

            Președintele

         Jean-Claude JUNCKER

      (1)  JO L 64, 11.3.2011, p. 1.

      (2)  Directiva 77/799/CEE a Consiliului din 19 decembrie 1977 privind asistența reciprocă acordată de autoritățile competente din statele membre în domeniul impozitării directe (JO L 336, 27.12.1977, p. 15).

      (3)  Directiva 2014/107/UE a Consiliului din 9 decembrie 2014 de modificare a Directivei 2011/16/UE în ceea ce privește schimbul automat obligatoriu de informații în domeniul fiscal (JO L 359, 16.12.2014, p. 1).

      (4)  Regulamentul de punere în aplicare (UE) nr. 1156/2012 al Comisiei din 6 decembrie 2012 de stabilire a normelor de aplicare a anumitor dispoziții din Directiva 2011/16/UE a Consiliului privind cooperarea administrativă în domeniul fiscal (JO L 335, 7.12.2012, p. 42).

      ANEXA I

         Formularul menționat la articolul 1 alineatul (2)

      Formularul pentru cererile de informații și de anchete administrative în conformitate cu articolul 5 din Directiva 2011/16/UE, precum și pentru comunicările aferente de răspuns, confirmare, solicitare de informații suplimentare, incapacitate sau refuz în conformitate cu articolul 7 din Directiva 2011/16/UE conține următoarele câmpuri (1):

                  —

                  temeiul juridic;

                  —

                  numărul de referință;

                  —

                  data;

                  —

                  identitatea autorităților solicitante și a celor cărora li se adresează solicitarea;

                  —

                  identitatea persoanei care face obiectul examinării sau al anchetei;

                  —

                  descrierea generală a cazului și, dacă este oportun, informații specifice privind contextul care ar putea permite evaluarea pertinenței preconizate a informațiilor solicitate pentru administrarea și aplicarea legislației interne a statelor membre privind impozitele menționate la articolul 2 din Directiva 2011/16/UE;

                  —

                  scopul fiscal pentru care sunt solicitate informațiile;

                  —

                  perioada care face obiectul anchetei;

                  —

                  numele și adresa oricărei persoane despre care se crede că se află în posesia informațiilor solicitate;

                  —

                  îndeplinirea cerinței legale impuse de articolul 16 alineatul (1) din Directiva 2011/16/UE;

                  —

                  îndeplinirea cerinței legale impuse de articolul 17 alineatul (1) din Directiva 2011/16/UE;

                  —

                  cerere motivată privind o anchetă administrativă specifică și motivele refuzului de a realiza ancheta administrativă specifică solicitată;

                  —

                  confirmare de primire a cererii de informații;

                  —

                  cerere de informații suplimentare;

                  —

                  motive pentru incapacitatea sau refuzul de a furniza informații;

                  —

                  motive pentru lipsa unui răspuns în termenul aplicabil și data până la care autoritatea căreia i se adresează solicitarea consideră că ar putea oferi un răspuns.

         (1)  Cu toate acestea, doar câmpurile completate efectiv pentru un anumit caz trebuie să figureze pe formularul folosit în cazul respectiv.

      ANEXA II

         Formularul menționat la articolul 1 alineatul (3)

      Formularul pentru informarea spontană și confirmarea aferentă acesteia în conformitate cu articolele 9 și, respectiv, 10 din Directiva 2011/16/UE conține următoarele câmpuri (1):

                  —

                  temeiul juridic;

                  —

                  numărul de referință;

                  —

                  data;

                  —

                  identitatea autorităților expeditoare și destinatare;

                  —

                  identitatea persoanei care face obiectul schimbului spontan de informații;

                  —

                  perioada acoperită de schimbul spontan de informații;

                  —

                  îndeplinirea cerinței legale impuse de articolul 16 alineatul (1) din Directiva 2011/16/UE;

                  —

                  confirmarea primirii informațiilor oferite spontan.

         (1)  Cu toate acestea, doar câmpurile completate efectiv pentru un anumit caz trebuie să figureze pe formularul folosit în cazul respectiv.

      ANEXA III

         Formularul menționat la articolul 1 alineatul (4)

      Formularul pentru cererea de notificare în conformitate cu articolul 13 alineatele (1) și (2) din Directiva 2011/16/UE și răspunsurile la aceasta în conformitate cu articolul 13 alineatul (3) din directiva respectivă conține următoarele câmpuri (1):

                  —

                  temeiul juridic;

                  —

                  numărul de referință;

                  —

                  data;

                  —

                  identitatea autorităților solicitante și a celor cărora li se adresează solicitarea;

                  —

                  numele și adresa destinatarului instrumentului sau al deciziei;

                  —

                  alte informații care ar putea facilita identificarea destinatarului;

                  —

                  obiectul instrumentului sau al deciziei;

                  —

                  răspunsul autorității căreia i se adresează solicitarea, în conformitate cu articolul 13 alineatul (3) din Directiva 2011/16/UE, inclusiv data notificării instrumentului sau a deciziei către destinatar.

         (1)  Cu toate acestea, doar câmpurile completate efectiv pentru un anumit caz trebuie să figureze pe formularul folosit în cazul respectiv.

      ANEXA IV

         Formularul menționat la articolul 1 alineatul (5)

      Formularul de feedback în conformitate cu articolul 14 alineatul (1) din Directiva 2011/16/UE conține următoarele câmpuri (1):

                  —

                  numărul de referință;

                  —

                  data;

                  —

                  identitatea autorității competente care emite feedbackul;

                  —

                  feedback general privind informațiile furnizate;

                  —

                  rezultate direct legate de informațiile furnizate.

         (1)  Cu toate acestea, doar câmpurile completate efectiv pentru un anumit caz trebuie să figureze pe formularul folosit în cazul respectiv.

      ANEXA V

         Formatul electronic menționat la articolul 2 alineatul (1)

      Formatele electronice destinate schimbului automat obligatoriu de informații efectuat în temeiul articolului 8 alineatul (1) din Directiva 2011/16/UE respectă următoarea structură arborescentă și conțin următoarele clase de elemente (1):

                  (a)

                  în ceea ce privește mesajul general:

                  (b)

                  în ceea ce privește corpul dedicat comunicării informațiilor privind veniturile din muncă sau sporuri de conducere:

                  (c)

                  în ceea ce privește corpul dedicat comunicării informațiilor privind pensiile:

                  (d)

                  în ceea ce privește corpul dedicat comunicării informațiilor privind produsele din domeniul asigurărilor de viață:

                  (e)

                  în ceea ce privește corpul dedicat comunicării informațiilor privind deținerea de bunuri imobile și veniturile rezultate din acestea:

                  (f)

                  în ceea ce privește corpul aferent cazului în care nu este comunicată nicio informație în legătură cu o categorie specifică:

                  (g)

                  în ceea ce privește corpul dedicat confirmărilor de primire a informațiilor pentru o categorie specifică:

         (1)  Cu toate acestea, doar câmpurile completate efectiv pentru un anumit caz trebuie să figureze pe formularul folosit în cazul respectiv.

      ANEXA VI

         Formatul electronic menționat la articolul 2 alineatul (2)

      Formatul electronic destinat schimbului automat obligatoriu de informații efectuat în temeiul articolului 8 alineatul (3a) din Directiva 2011/16/UE respectă următoarea structură arborescentă și conține următoarele elemente și atribute (1):

                  (a)

                  în ceea ce privește mesajul general:

                  (b)

                  în ceea ce privește tipurile comune pentru FATCA și CRS utilizate în mesajul prevăzut la litera (a) de mai sus:

                  (c)

                  în ceea ce privește tipurile comune OCDE utilizate în mesajul prevăzut la litera (a) de mai sus:

         (1)  Cu toate acestea, doar elementele și atributele efectiv aplicabile cazului în speță în urma punerii în aplicare a normelor privind raportarea și obligația de diligență prevăzute în anexele I și II la Directiva 2011/16/UE trebuie să figureze în formatul electronic utilizat în cazul respectiv.


title: Regulamentul de punere în aplicare (UE) 2016/1963 al Comisiei din 9 noiembrie 2016 de modificare a Regulamentului de punere în aplicare (UE) 2015/2378 în ceea ce privește formularele-tip și regimul lingvistic care trebuie utilizate în legătură cu Directiva (UE) 2015/2376 și Directiva (UE) 2016/881

text:
               10.11.2016

               RO

               Jurnalul Oficial al Uniunii Europene

               L 303/4

         REGULAMENTUL DE PUNERE ÎN APLICARE (UE) 2016/1963 AL COMISIEI
   din 9 noiembrie 2016
   de modificare a Regulamentului de punere în aplicare (UE) 2015/2378 în ceea ce privește formularele-tip și regimul lingvistic care trebuie utilizate în legătură cu Directiva (UE) 2015/2376 și Directiva (UE) 2016/881
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/16/UE a Consiliului din 15 februarie 2011 privind cooperarea administrativă în domeniul fiscal și de abrogare a Directivei 77/799/CEE (1), în special articolul 20 alineatele (5) și (6),
   întrucât:

               (1)

               Articolul 8a din Directiva 2011/16/UE prevede schimbul automat obligatoriu de informații privind deciziile transfrontaliere în avans și acordurile de preț în avans. Ar trebui să se utilizeze un formular-tip, inclusiv un regim lingvistic, pentru aceste schimburi și ar trebui să se creeze un registru central securizat la nivel de stat membru în care să se înregistreze informațiile.

               (2)

               Articolul 8aa din Directiva 2011/16/UE prevede schimbul automat obligatoriu de informații privind rapoartele pentru fiecare țară în parte. Ar trebui să se adopte regimul lingvistic în ceea ce privește formularul care trebuie utilizat pentru schimburi.

               (3)

               Prin urmare, Regulamentul de punere în aplicare (UE) 2015/2378 al Comisiei (2) ar trebui modificat în consecință.

               (4)

               Din motive de coerență și de securitate juridică, este oportun să se alinieze perioada de aplicare a prezentului regulament cu datele până la care ar trebui să se aplice actele cu putere de lege și actele administrative ale statelor membre necesare pentru a se conforma articolelor 8a și 8aa din Directiva 2011/16/UE.

               (5)

               Măsurile prevăzute în prezentul regulament sunt conforme cu avizul Comitetului pentru cooperare administrativă în domeniul fiscal,

         ADOPTĂ PREZENTUL REGULAMENT:
   Articolul 1
   Modificări ale Regulamentului de punere în aplicare (UE) 2015/2378
   Regulamentul de punere în aplicare (UE) 2015/2378 se modifică după cum urmează:

               1.

               Se introduce următorul articol 2a:
               „Articolul 2a
               Formulare-tip, inclusiv regimul lingvistic, pentru schimbul automat obligatoriu de informații privind deciziile transfrontaliere în avans și acordurile de preț în avans
               (1)   În ceea ce privește formularele care trebuie utilizate, „element” și „câmp” înseamnă locul din formular în care pot fi introduse informații care urmează să facă obiectul unui schimb în conformitate cu Directiva 2011/16/UE.
               (2)   Formularul care trebuie utilizat pentru schimbul automat obligatoriu de informații privind deciziile transfrontaliere în avans și acordurile de preț în avans în temeiul articolului 8a din Directiva 2011/16/UE trebuie să fie în conformitate cu anexa VII la prezentul regulament.
               (3)   Elementele esențiale menționate la articolul 20 alineatul (5) din Directiva 2011/16/UE sunt componentele enumerate la literele (b), (h) și (i) de la articolul 8a alineatul (6) din directiva menționată și aceste elemente esențiale se transmit și în limba engleză.”

               2.

               Se introduce următorul articol 2b:
               „Articolul 2b
               Regimul lingvistic pentru schimbul automat obligatoriu de informații referitoare la raportul pentru fiecare țară în parte
               Elementele esențiale menționate la articolul 20 alineatul (6) din Directiva 2011/16/UE sunt informațiile sau explicațiile incluse în tabelul 3 din secțiunea III din anexa III la directiva respectivă, iar acele elemente esențiale sunt transmise, de asemenea, în limba engleză, cu excepția cazului în care s-a convenit să se utilizeze altă limbă oficială a Uniunii între statul membru expeditor și toate celelalte state membre cărora le sunt transmise informațiile, în conformitate cu articolul 8aa alineatul (2) din Directiva 2011/16/UE.”

               3.

               Se adaugă anexa VII, astfel cum se prevede în anexa la prezentul regulament.

         Articolul 2
   Intrarea în vigoare și aplicarea
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2017.
   Cu toate acestea, articolul 1 alineatul (2) se aplică de la 5 iunie 2017.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 noiembrie 2016.

            Pentru Comisie

            Președintele

         Jean-Claude JUNCKER

      (1)  JO L 64, 11.3.2011, p. 1.

      (2)  Regulamentul de punere în aplicare (UE) 2015/2378 al Comisiei din 15 decembrie 2015 de stabilire a normelor de punere în aplicare a anumitor dispoziții din Directiva 2011/16/UE a Consiliului privind cooperarea administrativă în domeniul fiscal și de abrogare a Regulamentului de punere în aplicare (UE) nr. 1156/2012 (JO L 332, 18.12.2015, p. 19).

      ANEXĂ
      La Regulamentul (UE) 2015/2378 se adaugă următoarea anexă:

            „ANEXA VII

               Formularul menționat la articolul 2a

            Formularul pentru schimbul automat obligatoriu de informații privind deciziile transfrontaliere în avans și acordurile de preț în avans în temeiul articolului 8a din Directiva 2011/16/UE conține, în plus față de elementele enumerate la articolul 8a alineatul (6) din directiva respectivă, următorul câmp:

                        (a)

                        Referința deciziei.”


title: Regulamentul de punere în aplicare (UE) nr. 1205/2012 al Comisiei din 14 decembrie 2012 de modificare a Regulamentului (UE) nr. 802/2010 în ceea ce privește performanța companiei Text cu relevanță pentru SEE

text:
               15.12.2012

               RO

               Jurnalul Oficial al Uniunii Europene

               L 347/10

         REGULAMENTUL DE PUNERE ÎN APLICARE (UE) NR. 1205/2012 AL COMISIEI
   din 14 decembrie 2012
   de modificare a Regulamentului (UE) nr. 802/2010 în ceea ce privește performanța companiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/16/CE a Parlamentului European și a Consiliului din 23 aprilie 2009 privind controlul statului portului (1), în special articolul 27,
   întrucât:

               (1)

               Performanța companiei este unul dintre parametrii generici care determină profilul de risc al unei nave.

               (2)

               Pentru a evalua performanța companiei, se iau în calcul ratele deficiențelor și reținerilor tuturor navelor din flota companiei care au făcut obiectul unei inspecții în Uniune și în regiunea acoperită de Memorandumul de înțelegere de la Paris privind controlul statului portului (MoU Paris).

               (3)

               Normele de punere în aplicare pentru a calcula criteriile de performanță ale companiilor în vederea determinării profilul de risc al navelor, precum și metodologia pentru elaborarea listelor destinate publicării sunt prevăzute în Regulamentul (UE) nr. 802/2010 al Comisiei din 13 septembrie 2010 de punere în aplicare a articolului 10 alineatul (3) și a articolului 27 din Directiva 2009/16/CE a Parlamentului European și a Consiliului privind performanța companiei (2).

               (4)

               Simulările de publicare a listelor bazate pe informațiile înregistrate în baza de date privind inspecțiile demonstrează că metodologia de publicare prevăzută în Regulamentul (UE) nr. 802/2010 trebuie să fie mai bine orientată.

               (5)

               Prin urmare, pentru ca listele companiilor cu o performanță redusă sau foarte redusă să fie relevante, este necesară modificarea criteriilor utilizate pentru întocmirea acestor liste astfel încât publicarea să se concentreze asupra companiilor cu performanțele cele mai reduse. Acest lucru nu trebuie să ducă la modificarea modului de calculare a performanței companiilor pentru determinarea profilului de risc al navei.

               (6)

               Pentru a fi inclusă pe listele companiilor cu performanțe reduse și foarte reduse, compania trebuie să fi dat dovadă de un nivel redus de performanță în mod neîntrerupt, pentru o perioadă de 36 de luni imediat anterioară publicării. O performanță redusă sistematică pe o perioadă atât de lungă demonstrează lipsa de voință sau incapacitatea companiei de a-și îmbunătăți performanța. Întrucât publicarea pe liste se bazează pe prelucrarea datelor corespunzătoare performanței companiilor pentru o perioadă de 36 de luni, trebuie să se acorde suficient timp înainte de prima publicare pentru ca în baza de date THETIS să se adune suficiente date raportate de statele membre în conformitate cu Directiva 2009/16/CE.

               (7)

               Companiile care urmează să fie trecute pe liste sunt stabilite exclusiv pe baza informațiilor transferate și validate de statele membre în baza de date privind inspecțiile, în conformitate cu articolul 24 alineatul (3) din Directiva 2009/16/CE. Aceste informații includ inspecții ale navelor, deficiențe identificate pe durata inspecțiilor și rețineri. Ele includ, de asemenea, informații despre nave (denumirea, numărul de identificare OMI, indicativul de apel și pavilionul), precum și numele proprietarului sau al persoanei, cum ar fi managerul sau navlositorul navă nudă, care și-a asumat responsabilitatea pentru operarea navei, precum și obligațiile și responsabilitățile impuse de Codul Internațional de Management al Siguranței. În acest mod, performanța unei companii și a navelor aflate în responsabilitatea acesteia pot fi monitorizate automat în baza de date privind inspecțiile, iar listele pot fi actualizate zilnic.

               (8)

               Cu ajutorul funcțiilor sale automate, Comisia trebuie să poată extrage din baza de date privind inspecțiile datele relevante pentru a stabili companiile care trebuie incluse pe lista companiilor cu performanțe reduse sau foarte reduse.

               (9)

               Metodologia pentru stabilirea matricei de performanță a companiei se bazează pe prelucrarea indicelui de reținere și a indicelui de deficiență ale companiei, în conformitate cu anexa la Regulamentul (UE) nr. 802/2010.

               (10)

               Măsurile prevăzute de prezentul regulament sunt conforme cu avizul Comitetului pentru siguranța maritimă și prevenirea poluării de către nave,

         ADOPTĂ PREZENTUL REGULAMENT:
   Articolul 1
   Articolul 3 alineatul (2) din Regulamentul (UE) nr. 802/2010 se înlocuiește cu următorul text:

      „(2)   EMSA publică, începând cu 1 ianuarie 2014, și actualizează zilnic pe site-ul său internet informațiile următoare:

                  (a)

                  lista companiilor a căror performanță a fost foarte redusă pentru o perioadă neîntreruptă de 36 de luni;

                  (b)

                  lista companiilor a căror performanță a fost redusă sau foarte redusă pentru o perioadă neîntreruptă de 36 de luni;

                  (c)

                  lista companiilor a căror performanță a fost redusă pentru o perioadă neîntreruptă de 36 de luni.”

   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 decembrie 2012.

            Pentru Comisie

            Președintele

         José Manuel BARROSO

      (1)  JO L 131, 28.5.2009, p. 57.

      (2)  JO L 241, 14.9.2010, p. 4.


title: Regulamentul de punere în aplicare (UE) nr. 1140/2014 al Comisiei din 27 octombrie 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               28.10.2014

               RO

               Jurnalul Oficial al Uniunii Europene

               L 307/36

         REGULAMENTUL DE PUNERE ÎN APLICARE (UE) NR. 1140/2014 AL COMISIEI
   din 27 octombrie 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 octombrie 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  55,3

                  MA

                  105,2

                  MK

                  84,3

                  ZZ

                  81,6

                  0707 00 05

                  AL

                  59,9

                  MK

                  80,7

                  TR

                  133,3

                  ZZ

                  91,3

                  0709 93 10

                  MA

                  99,6

                  TR

                  108,6

                  ZZ

                  104,1

                  0805 50 10

                  AR

                  78,7

                  TR

                  99,7

                  UY

                  86,1

                  ZA

                  84,3

                  ZZ

                  87,2

                  0806 10 10

                  BR

                  278,9

                  MD

                  39,0

                  PE

                  350,2

                  TR

                  147,0

                  ZZ

                  203,8

                  0808 10 80

                  BR

                  53,3

                  CL

                  86,3

                  CN

                  117,7

                  MD

                  27,7

                  NZ

                  148,8

                  US

                  191,0

                  ZA

                  157,5

                  ZZ

                  111,8

                  0808 30 90

                  CN

                  106,3

                  TR

                  114,2

                  ZZ

                  110,3

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 a Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 646/2012 al Comisiei din 16 iulie 2012 de stabilire a normelor detaliate privind amenzile și daunele cominatorii potrivit Regulamentului (CE) nr. 216/2008 al Parlamentului European și al Consiliului  Text cu relevanță pentru SEE

text:
               17.7.2012

               RO

               Jurnalul Oficial al Uniunii Europene

               L 187/29

         REGULAMENTUL DE PUNERE ÎN APLICARE (UE) NR. 646/2012 AL COMISIEI
   din 16 iulie 2012
   de stabilire a normelor detaliate privind amenzile și daunele cominatorii potrivit Regulamentului (CE) nr. 216/2008 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviației civile și instituirea unei Agenții Europene de Siguranță a Aviației și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE (1), în special articolul 25 alineatul (3),
   întrucât:

               (1)

               Regulamentul (CE) nr. 216/2008 urmărește să stabilească și să mențină un nivel înalt și unitar de siguranță a aviației civile în Europa. Regulamentul menționat prevede mijloacele de realizare a acestui obiectiv și a altor obiective în domeniul siguranței aviației civile.

               (2)

               În temeiul Regulamentului (CE) nr. 216/2008, Agenția Europeană de Siguranță a Aviației („agenția”) este responsabilă de certificarea anumitor produse, persoane și întreprinderi. În domeniile aflate sub responsabilitatea sa, agenția trebuie să vegheze ca produsele, persoanele și întreprinderile respective să respecte cerințele aplicabile, incluzând dispozițiile Regulamentului (CE) nr. 216/2008 și normele de punere în aplicare a acestuia.

               (3)

               În cazurile în care deficiențe potențiale identificate nu au fost soluționate în mod adecvat în cursul procesului de supraveghere existent, articolul 25 din Regulamentul (CE) nr. 216/2008 conferă putere Comisiei ca, la cererea agenției, să impună amenzi sau daune cominatorii deținătorilor de certificate eliberate de agenție pentru încălcarea intenționată sau neintenționată a oricărei obligații prevăzute în Regulamentul (CE) nr. 216/2008 sau în normele de punere în aplicare a acestuia.

               (4)

               Prin introducerea de amenzi și daune cominatorii, Comisia ar dispune de un instrument suplimentar care să îi permită să reacționeze mai nuanțat, mai flexibil și mai gradat în caz de încălcare a normelor, în comparație cu retragerea unui certificat pe care agenția l-a eliberat.

               (5)

               Este necesar să se stabilească norme privind procedurile, investigațiile, măsurile asociate și raportarea de către agenție, precum și norme de procedură pentru luarea de decizii, inclusiv dispoziții privind cuantificarea și încasarea amenzilor și a daunelor cominatorii. Este necesar, de asemenea, să se stabilească criterii detaliate pentru stabilirea valorii amenzii sau a daunelor cominatorii.

               (6)

               Aceste norme și proceduri ar trebui să fie ghidate de nevoia de a asigura cele mai înalte standarde posibile de siguranță și de protecție a mediului, de necesitatea de a încuraja o bună desfășurare a investigației și a fazelor de luare a deciziilor, precum și de necesitatea de a garanta corectitudinea și transparența procedurilor și a impunerii de amenzi și daune cominatorii.

               (7)

               Dispozițiile prezentului regulament pot fi puse în aplicare în mod eficient numai într-un cadru de cooperare strânsă între statele membre, Comisie și agenție. Astfel, este necesară stabilirea de mecanisme de consultare și cooperare între acestea pentru a asigura buna desfășurare a investigației și a procesului de luare a deciziilor în ceea ce privește presupusele încălcări.

               (8)

               Este adecvat ca, în scopul inițierii și desfășurării procedurii în caz de neconformare și al cuantificării amenzilor și daunelor cominatorii, Comisia și agenția să țină cont de alte proceduri împotriva aceluiași deținător de certificat, care au fost inițiate sau încheiate de către un stat membru sau de către țări terțe.

               (9)

               Comisia și agenția ar trebui să ia în considerare, de asemenea, orice procedură inițiată și nefinalizată sau orice decizie luată de către agenție în ceea ce privește modificarea, limitarea, suspendarea sau revocarea certificatului relevant în conformitate cu Regulamentul (CE) nr. 216/2008.

               (10)

               Fără a se aduce atingere legislației Uniunii care previne utilizarea informațiilor în materie de siguranță cu scopul stabilirii vinovăției sau răspunderii, în special articolul 16 alineatul (2) din Regulamentul (CE) nr. 216/2008, articolul 19 alineatul (2) din Regulamentul (UE) nr. 996/2010 al Parlamentului European și al Consiliului din 20 octombrie 2010 privind investigarea și prevenirea accidentelor și incidentelor survenite în aviația civilă și de abrogare a Directivei 94/56/CE (2) și articolul 7 din Directiva 2003/42/CE a Parlamentului European și a Consiliului din 13 iunie 2003 privind raportarea evenimentelor în aviația civilă (3), orice putere de supraveghere încredințată Comisiei sau agenției prin legislația Uniunii în ceea ce privește certificatele eliberate în conformitate cu Regulamentul (CE) nr. 216/2008 poate fi utilizată în cursul investigației sau în cursul etapelor de luare a deciziilor cu privire la o astfel de procedură în caz de neconformare. Decizia Comisiei de impunere a unor amenzi și daune cominatorii ar trebui să fie bazată pe investigația efectuată de agenție, pe observațiile deținătorului certificatului supus procedurii în caz de neconformare și, acolo unde este cazul, pe alte informații transmise Comisiei și agenției.

               (11)

               Este adecvat să se ofere deținătorilor de certificate posibilitatea ca, în cadrul unui termen specificat, să se conformeze în mod voluntar Regulamentului (CE) nr. 216/2008 și normelor de punere în aplicare a acestuia, caz în care nu ar trebui impuse amenzi sau daune cominatorii de către Comisie. Totuși, această posibilitate de a demonstra conformarea voluntară ar trebui să fie limitată în timp.

               (12)

               Ar trebui ca deciziile de impunere de amenzi și daune cominatorii să fie bazate exclusiv pe motivele cu privire la care deținătorul certificatului în cauză a putut formula observații.

               (13)

               Amenzile și daunele cominatorii impuse ar trebui să fie eficiente, proporționale și disuasive, având în vedere circumstanțele specifice cazului.

               (14)

               Este adecvat să se prevadă o procedură specifică în cazurile în care Comisia intenționează să impună daune cominatorii pentru lipsa de cooperare cu Comisia sau cu agenția din partea unui deținător de certificat care face obiectul unei proceduri în caz de neconformare, în ceea ce privește măsurile de investigare sau alte cereri de informații.

               (15)

               Prezentul regulament respectă drepturile fundamentale și principiile recunoscute în Carta drepturilor fundamentale a Uniunii Europene, în special în ceea ce privește dreptul la apărare și principiul confidențialității, în conformitate cu principiile generale de drept și cu jurisprudența Curții de Justiție a Uniunii Europene.

               (16)

               În scopul asigurării certitudinii juridice în desfășurarea procedurii în caz de neconformare este necesar să fie stabilite norme detaliate privind calcularea termenelor și a termenelor de prescripție pentru impunerea și executarea amenzilor și a daunelor cominatorii.

               (17)

               Deciziile prin care se impun amenzi și daune cominatorii ar trebui să aibă caracter executoriu în conformitate cu articolul 299 din Tratatul privind funcționarea Uniunii Europene și ar trebui să fie supuse controlului Curții de Justiție a Uniunii Europene.

               (18)

               Măsurile prevăzute în prezentul regulament sunt conforme cu avizul comitetului instituit în temeiul articolului 65 alineatul (1) din Regulamentul (CE) nr. 216/2008,

         ADOPTĂ PREZENTUL REGULAMENT:
   CAPITOLUL I

      DISPOZIȚII GENERALE

   Articolul 1
   Obiect și domeniu de aplicare
   1.   Prezentul regulament stabilește norme detaliate pentru punerea în aplicare a Regulamentului (CE) nr. 216/2008 în ceea ce privește criteriile pentru stabilirea valorii amenzii sau a daunei cominatorii, procedurile de investigare, măsurile și raportarea asociate, normele de procedură pentru luarea deciziilor, incluzând dispoziții privind dreptul la apărare, accesul la dosare, reprezentarea legală, confidențialitatea și dispozițiile privind termenele, precum și cuantificarea și încasarea amenzilor și a daunelor cominatorii.
   2.   Prezentul regulament se aplică impunerii:

               (a)

               de amenzi persoanelor și întreprinderilor cărora Agenția Europeană de Siguranță a Aviației („agenția”) le-a eliberat un certificat („deținător de certificat”) în cazul în care, intenționat sau neintenționat, dispozițiile Regulamentului (CE) nr. 216/2008 sau normele de punere în aplicare a acestuia au fost încălcate și în cazul în care sunt implicate interese ale Uniunii;

               (b)

               de daune cominatorii deținătorilor de certificat prevăzuți la litera (a) în scopul de a îi obliga să respecte Regulamentul (CE) nr. 216/2008 sau normele sale de punere în aplicare.

         CAPITOLUL II

      PROCEDURĂ ÎN CAZ DE NECONFORMARE

      SECȚIUNEA 1

         Investigația

   Articolul 2
   Procedura în caz de neconformare
   1.   Procedura în caz de neconformare menționată în prezentul capitol cuprinde toate etapele administrative ale investigării posibilelor încălcări ale dispozițiilor Regulamentului (CE) nr. 216/2008 sau ale normelor de punere în aplicare a acestuia.
   2.   Agenția poate iniția procedura în caz de neconformare din proprie inițiativă sau în urma unei cereri din partea Comisiei sau a unui stat membru.
   3.   În cazul în care inițierea procedurii în caz de neconformare este rezultatul unei cereri din partea Comisiei sau a unui stat membru, Comisia sau statul membru este informat de către agenție cu privire la cursul dat cererii lor.
   Articolul 3
   Cererile de informații
   1.   Pentru inițierea și efectuarea unei proceduri în caz de neconformare, agenția poate utiliza orice informații obținute în exercitarea oricărei puteri de supraveghere încredințate ei prin legislația Uniunii în ceea ce privește certificatele eliberate în conformitate cu Regulamentul (CE) nr. 216/2008. Această împuternicire nu aduce atingere legislației Uniunii care previne utilizarea de informații în sensul stabilirii vinovăției sau răspunderii.
   2.   Anterior inițierii unei proceduri în caz de neconformare, agenția poate solicita deținătorului certificatului în cauză informații referitoare la presupusa nerespectare a legislației.
   Agenția precizează scopul solicitării și faptul că este făcută în baza prezentului regulament și specifică un termen pentru transmiterea informațiilor.
   Articolul 4
   Notificarea
   1.   Agenția trimite o notificare scrisă privind inițierea unei proceduri în caz de neconformare deținătorului certificatului, Comisiei și autorităților aeronautice naționale din statul (statele) membru (membre) sau statul (statele) terț (terțe) în care deținătorul certificatului are sediul principal de activitate și unde a avut loc încălcarea, precum și, atunci când este cazul, autorităților aeronautice din țări terțe și organizațiilor internaționale competente în domeniile vizate de prezentul regulament.
   2.   Notificarea:

               (a)

               prezintă acuzațiile la adresa deținătorului certificatului, precizând dispozițiile Regulamentului (CE) nr. 216/2008 sau normele sale de punere în aplicare presupuse a fi încălcate și dovezile pe care se bazează acuzațiile respective; și

               (b)

               informează deținătorul certificatului cu privire la faptul că pot fi impuse amenzi sau daune cominatorii.

         Articolul 5
   Investigațiile
   1.   Odată ce investigația a fost inițiată, agenția clarifică faptele și acuzațiile.
   2.   Agenția poate solicita deținătorului certificatului să furnizeze explicații scrise sau orale ori detalii sau documente.
   Cererea se adresează în scris deținătorului certificatului. Agenția precizează temeiul juridic și scopul cererii, fixează un termen până la care trebuie furnizate informațiile și informează deținătorul certificatului cu privire la daunele cominatorii prevăzute la articolul 16 alineatul (1) literele (a) și (b) pentru refuzul de a da curs cererii sau pentru furnizarea de informații incorecte sau înșelătoare.
   3.   Agenția poate solicita autorităților aeronautice naționale să coopereze în cadrul investigației și, în special, să furnizeze orice informații cu privire la presupusa încălcare.
   Cererea precizează temeiul juridic și scopul cererii și fixează un termen pentru comunicarea răspunsului sau pentru desfășurarea investigației.
   4.   Agenția poate solicita oricăror persoane fizice sau juridice sau oricăror autorități aeronautice din țări terțe să furnizeze informații cu privire la presupusa încălcare.
   Cererile precizează temeiul juridic și scopul cererii și fixează un termen până la care informațiile trebuie furnizate.
   Articolul 6
   Conformarea voluntară
   1.   La momentul notificării inițierii procedurii în caz de neconformare sau ulterior, agenția stabilește un termen în care deținătorul certificatului poate indica în scris că s-a conformat în mod voluntar sau, dacă este cazul, că intenționează să se conformeze dispozițiilor încălcate. În cazul conformării voluntare de către deținătorul certificatului în termenul stabilit de agenție, aceasta încheie procedura respectivă.
   Agenția nu este obligată să ia în considerare răspunsurile primite după expirarea termenului respectiv.
   2.   Termenul prevăzut la alineatul (1) nu expiră în niciun caz ulterior datei la care agenția notifică comunicarea privind obiecțiunile prevăzută la articolul 7.
   Articolul 7
   Comunicarea privind obiecțiunile
   1.   În cazul în care agenția a stabilit faptele și a constatat că există motive ca procedura în caz de neconformare să continue, ea notifică în scris o comunicare privind obiecțiunile către deținătorul certificatului în cauză. Comunicarea privind obiecțiunile conține:

               (a)

               acuzațiile la adresa deținătorului certificatului, precizând dispozițiile Regulamentului (CE) nr. 216/2008 sau normele sale de punere în aplicare presupuse a fi încălcate și dovezile pe care se bazează acuzațiile respective;

               (b)

               informația că ar putea fi impuse amenzi sau daune cominatorii.

         2.   La notificarea comunicării privind obiecțiunile, agenția invită deținătorul certificatului să transmită observații scrise ca răspuns. Ea face această invitație în scris, indicând un termen pentru transmiterea observațiilor respective.
   Articolul 8
   Audierea
   1.   În cazul în care titularul de certificat o solicită, agenția îi oferă posibilitatea de a-și prezenta argumentele în cadrul unei audieri.
   2.   Dacă este necesar, agenția poate invita autoritățile aeronautice naționale sau oricare alte persoane să ia parte la audiere.
   3.   Audierea nu este publică. Fiecare persoană poate fi audiată separat sau în prezența altor persoane invitate să participe, având în vedere interesul legitim al deținătorilor de certificate și al altor persoane de a-și proteja secretele de afaceri și alte informații confidențiale.
   Articolul 9
   Termenele
   În scopul asigurării securității juridice în desfășurarea procedurii de investigare, Agenția stabilește norme detaliate pentru stabilirea termenelor.
   Articolul 10
   Raportarea
   1.   Agenția prezintă Comisiei, statelor membre și deținătorului certificatului un raport care rezumă constatările sale în urma investigației desfășurate în conformitate cu dispozițiile prezentei secțiuni. Agenția transmite Comisiei și dosarul investigației.
   2.   În cazul în care raportul agenției concluzionează că deținătorul certificatului a încălcat dispozițiile Regulamentului (CE) nr. 216/2008 sau normele sale de punere în aplicare, raportul include și:

               (a)

               o evaluare a circumstanțelor cazului în conformitate cu criteriile prevăzute la articolul 15 din prezentul regulament;

               (b)

               o cerere către Comisie de impunere a unor amenzi sau daune cominatorii;

               (c)

               o propunere motivată care să conțină o valoare a amenzilor sau daunelor cominatorii prevăzute în secțiunea 3.

         3.   Agenția adoptă raportul ei cel mai târziu la [12 luni] de la notificarea inițierii procedurii în caz de neconformare în conformitate cu articolul 4 sau cel mai târziu la [6 luni] de la notificarea de către Comisie privind returnarea dosarului în conformitate cu articolul 12.

      SECȚIUNEA 2

         Luarea deciziilor

   Articolul 11
   Cererea de informații
   1.   În cazul în care, în urma unei cereri din partea agenției formulate în temeiul articolului 10 alineatul (2) litera (b), Comisia decide să continue procedura în caz de neconformare, aceasta poate solicita în scris deținătorului certificatului să furnizeze explicații scrise sau orale ori date sau documente. Într-un astfel de caz, Comisia informează deținătorul certificatului cu privire la daunele cominatorii prevăzute la articolul 16 alineatul (1) literele (c) și (d) pentru lipsa de conformare la cerere sau pentru furnizarea de informații incorecte sau înșelătoare.
   Comisia poate cere, de asemenea, agenției, autorităților aeronautice naționale sau oricăror persoane fizice sau juridice să furnizeze informații legate de presupusa încălcare.
   2.   Comisia se asigură că deținătorul certificatului poate furniza orice explicații scrise sau date sau documente în sprijinul propriului caz. Deținătorii de certificate pot solicita o audiere, dar Comisia are dreptul să accepte o astfel de cerere numai în cazul în care o consideră necesară.
   Articolul 12
   O nouă perioadă de investigație
   Având în vedere raportul agenției, observațiile deținătorului certificatului cu privire la respectivul raport, precum și alte informații relevante, Comisia poate considera că sunt necesare informații suplimentare. În acest caz, Comisia poate returna dosarul către agenție. Comisia indică clar agenției care sunt faptele punctuale pe care agenția trebuie să le investigheze în continuare și, dacă este cazul, sugerează posibile măsuri de investigare în sensul respectiv, astfel cum este prevăzut în Regulamentul (CE) nr. 216/2008. Secțiunea 1 a Capitolului II din prezentul regulament se aplică desfășurării noii perioade de investigație.

      SECȚIUNEA 3

         Deciziile privind amenzile și daunele cominatorii

   Articolul 13
   Amenzile și daunele cominatorii și valorile lor maxime
   1.   În cazul în care, în urma luării deciziilor prevăzute în secțiunea 2, Comisia constată că deținătorul certificatului a încălcat, intenționat sau prin neglijență, Regulamentul (CE) nr. 216/2008 sau normele sale de punere în aplicare, ea poate adopta o decizie de impunere a unei amenzi care să nu depășească 4% din venitul anual sau din cifra de afaceri anuală a deținătorului certificatului din exercițiul financiar precedent.
   2.   În cazul în care deținătorul certificatului nu a încetat încălcarea la data adoptării deciziei menționate la alineatul (1), Comisia poate, prin aceeași decizie, să impună daune cominatorii pe zi de întârziere care să nu depășească 2,5% din venitul zilnic mediu sau din cifra de afaceri zilnică medie a deținătorului certificatului în exercițiul financiar precedent.
   Aceste daune cominatorii pot fi impuse pe o perioadă începând de la data notificării deciziei până la data încetării încălcării.
   3.   În sensul alineatelor (1) și (2), exercițiul financiar precedent se referă la exercițiul financiar precedent datei deciziei menționate la alineatul (1).
   4.   Amenzile și daunele cominatorii sunt de natură administrativă.
   5.   Decizia prin care se impun amenzile și daunele cominatorii este executorie.
   Articolul 14
   Conținutul deciziilor
   1.   Decizia menționată la articolul 13 este bazată exclusiv pe motivele pe baza cărora deținătorul certificatului a putut să transmită Comisiei observații.
   2.   Comisia informează deținătorul certificatului cu privire la căile de atac disponibile.
   3.   Comisia comunică statelor membre și agenției adoptarea deciziei.
   4.   Atunci când publică detalii privind decizia sa și informează statele membre, Comisia are în vedere interesele legitime ale deținătorilor de certificate și ale altor persoane în protejarea secretelor lor comerciale.
   Articolul 15
   Criterii care ghidează aplicarea și calcularea amenzilor și a daunelor cominatorii
   1.   În procesul de stabilire a oportunității impunerii unor amenzi sau a unor daune cominatorii, precum și a valorii acestora, Comisia este ghidată de principiile eficienței, proporționalității și disuasiunii.
   2.   În fiecare caz, Comisia ia în considerare, dacă este relevant, următoarele circumstanțe:

               (a)

               gravitatea și efectele încălcării, în special implicațiile și consecințele pentru siguranță și pentru mediul înconjurător a unei asemenea încălcări;

               (b)

               gradul de diligență și cooperare demonstrat de către deținătorul certificatului în detectarea încălcării și aplicarea de măsuri corective sau în cursul procedurii în caz de neconformare sau orice obstrucționare din partea deținătorului certificatului a detectării unei încălcări și a desfășurării unei proceduri în caz de neconformare sau orice neconformare din partea deținătorului certificatului față de cererile agenției, Comisiei sau unei autorități aeronautice naționale în aplicarea prezentului regulament;

               (c)

               buna credință a deținătorului certificatului în interpretarea și îndeplinirea obligațiilor deținătorilor de certificate în conformitate cu Regulamentul (CE) nr. 216/2008 sau cu normele sale de punere în aplicare sau orice dovadă de inducere voită în eroare din partea deținătorului certificatului;

               (d)

               cifra de afaceri implicată în cazul respectiv și capacitatea economică a deținătorului certificatului în cauză;

               (e)

               necesitatea de a adopta măsuri provizorii sau de urgență;

               (f)

               repetarea, frecvența sau durata încălcării de către deținătorul certificatului;

               (g)

               sancțiuni precedente, incluzând penalități financiare, impuse aceluiași deținător de certificat.

         3.   În stabilirea valorii amenzii și a daunei cominatorii, Comisia ia în considerare orice măsuri de impunere luate deja cu privire la deținătorul certificatului la nivel național sau de către agenție pe baza acelorași temeiuri juridice și a acelorași fapte.

      SECȚIUNEA 4

         Lipsa de cooperare

   Articolul 16
   Daune cominatorii pentru lipsa de cooperare
   1.   La cererea agenției sau din proprie inițiativă, Comisia poate aplica, prin decizia sa, deținătorilor certificatelor daune cominatorii pe zi de maximum [0,5]% din venitul zilnic mediu sau din cifra de afaceri zilnică medie a deținătorului certificatului în exercițiul financiar precedent, în cazul în care, în mod intenționat sau neintenționat:

               (a)

               nu se conformează unei investigații declanșate în temeiul articolului 5;

               (b)

               furnizează informații incorecte sau înșelătoare în cadrul unei investigații declanșate în temeiul articolului 5;

               (c)

               nu dau curs unei cereri de informații formulate în temeiul articolului 11;

               (d)

               furnizează informații incorecte sau înșelătoare în cadrul unei cereri de informații adresate în temeiul articolului 11.

         Daunele cominatorii pot fi impuse pe o perioadă începând de la data notificării deciziei respective până la încetarea lipsei de cooperare.
   2.   În sensul alineatului (1), exercițiul financiar precedent se referă la exercițiul financiar precedent datei deciziei menționate la alineatul (1).
   Articolul 17
   Procedură
   În cazul în care Comisia intenționează să adopte o decizie conform articolului 16 alineatul (1), ea trimite în prealabil o notificare scrisă deținătorului certificatului, stabilind un termen până la care deținătorul certificatului poate prezenta Comisiei observații în scris.
   Comisia nu este obligată să ia în considerare observațiile în scris primite după expirarea termenului respectiv.
   Articolul 18
   Complementaritatea procedurilor
   În sensul inițierii și desfășurării procedurii în caz de neconformare, Comisia și agenția țin cont de orice:

               (a)

               orice procedură în caz de neconformare inițiată sau încheiată deja de către un stat membru sau o țară terță împotriva aceluiași deținător de certificat și pe baza acelorași temeiuri juridice și a acelorași fapte; și de

               (b)

               orice procedură inițiată de către agenție în temeiul Regulamentului (CE) nr. 216/2008 împotriva aceluiași deținător de certificat și pe baza acelorași temeiuri juridice și a acelorași fapte, în vederea modificării, limitării, suspendării sau revocării certificatului relevant.

      SECȚIUNEA 5

   Articolul 19
   Recuperarea amenzilor și a daunelor cominatorii
   Comisia va proceda la recuperarea amenzilor și a daunelor cominatorii prin instituirea unui ordin de recuperare și emiterea unei note de debit adresată deținătorului certificatului în cauză în conformitate Regulamentul (CE, Euratom) nr. 1605/2002 al Consiliului (4) și cu Regulamentul (CE, Euratom) nr. 2342/2002 al Comisiei (5).
   CAPITOLUL III

      ACCESUL LA DOSAR, REPREZENTAREA LEGALĂ, CONFIDENȚIALITATEA ȘI DISPOZIȚIILE PRIVIND TERMENELE

      SECȚIUNEA 1

         Dreptul la apărare

   Articolul 20
   Accesul la dosar
   1.   În urma notificării formulate în temeiul articolului 4, deținătorul certificatului are dreptul, la cerere, să consulte documentele și celelalte materiale deținute de Comisie și de agenție care servesc ca dovezi ale unei presupuse încălcări.
   2.   Documentele obținute în baza dreptului de a avea acces la dosar sunt folosite numai în cadrul procedurilor judiciare sau administrative desfășurate în cadrul aplicării prezentului regulament.
   Articolul 21
   Reprezentare legală
   Deținătorul certificatului are dreptul la reprezentare legală pe întreaga durată a procedurii în caz de neconformare.
   Articolul 22
   Confidențialitatea, secretul profesional și dreptul de abținere de la declarații
   1.   Fără a aduce atingere schimbului de informații și utilizării acestora prevăzute la articolul 5 alineatul (3) și la articolul 11 alineatul (1), o procedură în caz de neconformare se desfășoară respectând principiile confidențialității și secretului profesional.
   Comisia, agenția și autoritățile aeronautice naționale, în cazul în care sunt implicate în temeiul articolului 5 alineatul (3) și al articolul 11 alineatul (1), funcționarii lor și alte persoane care lucrează sub supravegherea lor nu dezvăluie informațiile obținute sau schimbate în temeiul prezentului regulament și de tipul celor care intră sub incidența obligațiilor privind secretul profesional și confidențialitatea.
   2.   Fără a aduce atingere dreptului de a avea acces la dosar, deținătorul certificatului nu are acces la secrete de afaceri, la informații confidențiale sau la documentele interne deținute de Comisie sau agenție.
   3.   Orice persoană care transmite observații sau informații în temeiul prezentului regulament identifică în mod clar orice materiale considerate a fi confidențiale, motivând caracterul confidențial și furnizează o versiune separată neconfidențială până la data stabilită de Comisie sau de agenție. În absența unei astfel de identificări, Comisia poate presupune că observațiile sau informațiile transmise nu conțin informații confidențiale.
   4.   Deținătorul de certificat are dreptul de a se abține de la declarații în situațiile în care ar trebui să furnizeze răspunsuri care pot implica recunoașterea existenței unei încălcări.

      SECȚIUNEA 2

         Dispoziții privind termenele

   Articolul 23
   Aplicarea termenelor
   1.   Termenele stabilite în prezentul regulament încep din ziua următoare datei primirii unei comunicări ori a datei înmânării unei comunicări.
   În cazul în care deținătorul de certificat are obligația să comunice observații sau informații într-un anumit termen, este suficient ca respectiva comunicare să fi fost expediată prin poștă cu confirmare de primire înainte de expirarea termenului relevant.
   2.   În cazul în care termenul expiră într-o zi de sâmbătă sau de duminică sau într-o zi de sărbătoare legală, acesta se prelungește până la sfârșitul zilei lucrătoare următoare.
   3.   La stabilirea termenelor prevăzute în prezentul regulament, Comisia și agenția, după caz, au în vedere atât timpul necesar pentru pregătirea comunicării, cât și urgența cazului.
   4.   Dacă este cazul și în urma unei cereri motivate transmise înainte de expirarea termenului inițial, termenele pot fi prelungite.
   Articolul 24
   Termene de prescripție pentru impunerea amenzilor și a daunelor cominatorii
   1.   Dreptul Comisiei de a adopta o decizie de impunere a unor amenzi și a unor daune cominatorii în temeiul articolului 13 expiră după cinci ani.
   În cazul daunelor cominatorii menționate la articolul 16, dreptul Comisiei de a adopta o decizie de impunere a unei astfel de daune expiră după trei ani.
   Termenul începe în ziua în care se comite încălcarea. Cu toate acestea, în cazul încălcărilor continue sau repetate, termenul începe în ziua în care încetează încălcarea.
   2.   Orice acțiune întreprinsă de Comisie sau de agenție în interesul investigației sau al procedurii în caz de neconformare întrerupe termenele de prescripție menționate la alineatul (1). Termenul de prescripție este întrerupt în data la care acțiunea este notificată deținătorului certificatului.
   3.   Fiecare întrerupere face ca termenul să înceapă din nou de la zero. Totuși, termenul de prescripție nu este mai lung decât dublul termenului de prescripție inițial, cu excepția cazului în care termenul de prescripție este suspendat în temeiul alineatului (4). În cazul respectiv, termenul de prescripție se prelungește cu perioada în care termenul de prescripție este suspendat.
   4.   Termenul de prescripție pentru impunerea daunelor cominatorii este suspendat în perioada în care decizia Comisiei face obiectul unor proceduri pendinte în fața Curții de Justiție a Uniunii Europene.
   Articolul 25
   Termene de prescripție pentru încasarea amenzilor și a daunelor cominatorii
   1.   Dreptul de a declanșa o procedură de recuperare expiră la un an de la data la care decizia adoptată în temeiul articolului 13 sau 16 a devenit definitivă.
   2.   Termenul de prescripție a recuperării amenzilor și a daunelor cominatorii este întrerupt de orice acțiune a Comisiei sau a unui stat membru care acționează la cererea Comisiei menită să impună plata amenzii sau a daunelor cominatorii.
   3.   Fiecare întrerupere face ca termenul să înceapă din nou de la zero.
   4.   Termenul de prescripție pentru recuperarea amenzilor și a daunelor cominatorii este suspendat în perioada:

               (a)

               prevăzută pentru efectuarea plății;

               (b)

               în care efectuarea plății este suspendată în temeiul unei hotărâri a Curții de Justiție a Uniunii Europene.

         CAPITOLUL IV

      DISPOZIȚII FINALE

   Articolul 26
   Aplicarea
   În cazul încălcărilor care au început înainte de intrarea în vigoare a prezentului regulament, acesta se aplică părții încălcării care are loc după data respectivă.
   Articolul 27
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 iulie 2012.

            Pentru Comisie

            Președintele

         José Manuel BARROSO

      (1)  JO L 79, 13.3.2008, p. 1.

      (2)  JO L 295, 12.11.2010, p. 35.

      (3)  JO L 167, 4.7.2003, p. 23.

      (4)  JO L 248, 16.9.2002, p. 1.

      (5)  JO L 357, 31.12.2002, p. 1.